University of Ez-Zitouna

**Ez-Zitouna University** be public ancient medieval varsity insyd Tunis, Tunisia. De varsity originate insyd de Al-Zaytuna Mosque, de found am for de end of de 7th century anaa for de early 8th century insyd, wich develope into major Islamic centre of learning for North Africa insyd. Edey consist of de Higher Institute of Theology den de Higher Institute of Islamic Civilisation insyd Tunis den research institution, de Center of Islamic Studies, insyd Kairouan.

## History

Der be little information about teaching for de Zaytuna Mosque prior to de 14th century. During dis tym na der be most likely courses wey dem dey offer voluntarily by *ulama* (Islamic legal scholars), buh no be for organize manner insyd. For centuries, na Kairouan be de early centre of learning den intellectual pursuits insyd Tunisia den North Africa for general. Dey start from de 13th century, Tunis cam turn de capital of Ifriqiya under Almohad den Hafsid rule. Dis shift for power insyd help al-Zaytuna make dem flourish den cam turn one of de major centres of Islamic learning. Ibn Khaldun, de first social historian for history insyd, na he be one of ein products. De flourishing varsity attract students den men of learning from all parts of de known world for de time. Along plus disciplines of theology – such as exegesis of de Qur'an (*tafsir*) – de varsity teach *fiqh* (Islamic jurisprudence), Arabic grammar, history, science den medicine. E sanso get *kuttab*, anaa elementary school, wey teach youth how dem go fi read, write, den memorize religious texts. Na de system of teaching no be rigid: attendance no be mandatory wey students fi follow de courses of dema choice. Students dema instructor dey grant cert dem dey bell *ijazah* to students wey follow course wey dem cam be knowledgeable enough make dem teach de subject for dema own.

Den sanso attach rich libraries to de varsity. De manuscripts cover almost all subjects den sciences, wey dey include grammar, logic, documentations, etiquette of research, cosmology, arithmetic, geometry, minerals, vocational training, etc. One of ein famous libraries, al-Abdaliyah, include large collection of rare manuscripts wey dey attract scholars from abroad. Dem disperse anaa destroy much of de library ein original collection wen de Spanish occupy Tunis den break into de Zaytuna Mosque for 1534 insyd.

## Academics
De present-day institution get sam 1,200 students den 90 faculty, dem divide between two associated institutes — de Higher Institute of Theology den de Higher Institute of Islamic Civilization insyd Tunis — den research institution, de Center of Islamic Studies (Arabic: مركز الدراسات الإسلامية بالقيروان) insyd Kairouan.

Lessons insyd de Higher Institute of Theology begin insyd de academic year 1988/89. Edey award

# Bachelor's degree in Shari'a den Islamic thought in Islamic Sciences
# Master in Islamic Sciences
# Ph.D. in Islamic Sciences
# Superior Technician in Applied Multimedia for Islamic Arts top
# Superior Technician in Arts of Islamic Heritage

De Higher Institute of Islamic Civilisation get sam 300 students den 40 researchers. Edey award

# National diploma of de first cycle in Islamic studies (D.E.U.P.C.)
# National diploma of Masters in de Islamic studies

## Faculties

# Islamic studies den Islamic civilization
# Islamic law
# Theology

## Notable alumni
De varsity ein alumni dey include:

* Ibn Khaldun, 14th-century scholar
* Tahar Haddad, trade unionist den writer
* Abdelaziz Thâalbi, politician den writer
* Aboul-Qacem Echebbi, Tunisian national poet
* Chaima Issa, journalist, poet, writer, human rights activist den prominent member of National Salvation Front

## References


### Bibliography

* Micaud, Charles A. (March 1974). "Bilingualism in North Africa: Cultural and Sociopolitical Implications". *The Western Political Quarterly*. **27** (1): 92–103. doi:. JSTOR 446397.

## External links
Wikimedia Commons get media wey dey relate to ******.

* Higher Institute of Theology
* Higher Institute of Islamic Civilisation
* Center of Islamic Studies